Wikipedia:Napili nga artikulo/Pebrero 29
Ti bisiesto a tawen (Ingles: Leap year) ket ti tawen nga addaan iti maysa a nainayon nga aldaw, tapno maiyabot iti kalendario a tawen iti astronomia wenno tiempo a tawen. Ngamin ket ti panawen wenno dagiti banbanag nga astronomia ket saan nga agbalin manen iti sangabukel nga al-aldaw, ti kalendario nga addaan iti agpapada a bilang nga al-aldaw ti makatawen ket, kadagiti mapalabas a panawen, ket maikallautang iti respeto iti pasamak kadagiti bambanag a sipsiputen koma ti tawen. Ti panagikabil ti maysa pay nga aldaw wenno maysa pay a bulan iti tawen, ti pinaka-iyanod na ket masimpa. Ti tawen nga saan a tupuak ket makunkuna a kadawyan a tawen. Ti Pebrero 29 ket isu ti petsa nga agparang kada uppat a tawen, ken isu daytoy ti makunkuna a bisiesto nga aldaw. Daytoy nga aldaw ket mainayon iti kalendario tapno masimpa ti bisiesto a tawen, ngamin ket ti daga ket saanna a palikmutan ti init iti husto a 365 nga al-aldaw. Kaspagarigan, ti kalendario a Gregoriano, ti bulan ti Pebrero ti bisiesto a tawen ket addaan iti 29 nga al-aldaw ngem ti kadawyan a bulan ket addaan met laeng iti 28 nga al-aldaw, ken ti tawen ket addan kadagiti 366 nga aldaw ngem ti kadawyan a tawen ket addaan laeng kadagiti 365 nga aldaw.
ilo_Latn ilo_Latn